താലൂക്ക് ആശുപത്രി 26 കോടി രൂപയുടെ മാസ്റ്റര് പ്ലാന് നടപ്പാക്കണം എംഎല്എ നിയമസഭയില് ചാവക്കാട്: താലൂക്ക് ആശുപത്രിയുടെ വികസനത്തിനായി നഗരസഭയുടെ നേതൃത്വത്തില് തയ്യാറാക്കി സര്ക്കാരിന് സമര്പ്പിച്ച 26 കോടി രൂപ ചെലവ് പ്രതീക്ഷിക്കുന്ന മാസ്റ്റര് പ്ലാന് ആരോഗ്യവകുപ്പിന്റെ നബാര്ഡ് ഫണ്ട് ഉപയോഗപ്പെടുത്തി നടപ്പിലാക്കണമെന്ന് എന്.കെ. അക്ബര് എംഎല്എ നിയമസഭയില് ആവശ്യപ്പെട്ടു. 1932ല് സ്ഥാപിച്ച താലൂക്ക് ആശുപത്രിയില് പ്രതിദിനം ഒപിയില് ആയിരത്തോളം രോഗികള് എത്തുന്നുണ്ട്. ഗൈനക്കോളജി, ഓര്ത്തോ വിഭാഗത്തില് മാത്രമാണ് കണ്സള്ട്ടന്റ് പോസ്റ്റുള്ളത്. മറ്റ് വിഭാഗങ്ങളായ മെഡിസിന്, സര്ജറി, ഇഎന്ടി, ഓഫ്തോമോളജി, പീഡിയാട്രിക് തുടങ്ങിയ വിഭാഗങ്ങളില് കണ്സള്ട്ടന്റ് ഇല്ല. നിരവധി അപകടങ്ങള് നടക്കുന്ന പ്രദേശമാണ്. ആധുനിക മോര്ച്ചറിയും ഫ്രീസറും ഉണ്ടെങ്കിലും പോസ്റ്റ്മോര്ട്ടം നടത്തുന്നതിന് ഫോറന്സിക് സര്ജന് ഇല്ല. ഡോക്ടര്മാരുടെയും മറ്റ് ജീവനക്കാരുടെയും എണ്ണം കുറവാണ്. മാസ്റ്റര് പ്ലാന് പ്രകാരമുള്ള നിര്മാണവും പുതിയ കാഷ്വാലിറ്റി മെഡിക്കല് ഓഫീസര്മാര് ഉള്പ്പെടെയുള്ള നിയമനവും നടത്താന് നടപടി സ്വീകരിക്കണമെന്ന് സബ്മിഷനിലൂടെ എംഎല്എ ഉന്നയിച്ചു.